Prieskum trhu – určenie PHZ
VÝZVA NA PREDLOŽENIE CENOVEJ PONUKY
na účely určenia predpokladanej hodnoty zákazky (PHZ)
prieskumom trhu podľa kap. 6.2 Metodického usmernenia Riadiaceho orgánu č. 2/2025 o obstarávaní tovarov, služieb a stavebných prác pri implementácii projektových intervencií Strategického plánu SPP 2023 – 2027 (ďalej len „Metodické usmernenie“)
1. Identifikačné údaje obstarávateľa
Obchodné meno / názov: MIK, s.r.o.
Sídlo: Hollého 1999/13, 927 05 Šaľa
IČO: 34 099 514
Kontaktná osoba: Zoltán Káras
E-mail / telefón: miksro@slovanet.sk, 0907 114 726
2. Predmet zákazky
Názov zákazky: Strojno-technologické vybavenie mäsospracovateľskej výroby a Fotovoltická elektráreň (FVE) s výkonom 10 kWp
Predmet zákazky je rozdelený na dve samostatné časti. Obstarávateľ osloví na predloženie cenovej ponuky najmenej troch rôznych potenciálnych dodávateľov ku každej časti samostatne (kap. 6.2 ods. 2 Metodického usmernenia), prostredníctvom elektronického obstarávacieho systému JOSEPHINE.
Časť 1: Strojno-technologické vybavenie mäsospracovateľskej výroby
Časť 2: Fotovoltická elektráreň (FVE) s výkonom 10 kWp – rozšírenie existujúceho zdroja
Potenciálny dodávateľ môže predložiť cenovú ponuku na jednu časť, alebo na obidve časti; cenová ponuka pre každú časť sa vyhotovuje a oceňuje samostatne.
3. Opis predmetu zákazky
3.1 Časť 1 – Strojno-technologické vybavenie mäsospracovateľskej výroby
Podrobná technická špecifikácia je uvedená v Prílohe č. 1 tejto výzvy „Opis predmetu zákazky – Strojno-technologické vybavenie mäsospracovateľskej výroby“, ktorá je neoddeliteľnou súčasťou tohto dokumentu. Predmetom sú nasledovné samostatné položky, pričom každá položka sa oceňuje ako samostatný kompletný funkčný celok (vrátane dopravy, montáže, uvedenia do prevádzky a zaškolenia obsluhy):
	Č.
	Položka / zariadenie
	Predmet oceňovania
	Množstvo

	B.1
	Termický spaľovač (dopaľovacia jednotka) dymu z udiarenských komôr
	samostatný funkčný celok
	1 ks

	B.2
	Dopravníkový pás s podávačom pod uzatváračku pohárov
	samostatný funkčný celok
	1 ks

	B.3
	Automatický dvojklipsovací stroj (klipsovačka)
	samostatný funkčný celok
	1 ks

	B.4
	Varný kotol plynový, objem 400 l
	samostatný funkčný celok
	1 ks

	B.5
	Umývačka udiarenských palíc
	samostatný funkčný celok
	1 ks

	B.6
	Preklápacie (vyklápacie) zariadenie – stĺpový preklápač, nosnosť 350 kg
	samostatný funkčný celok
	1 ks



Potenciálny dodávateľ v cenovej ponuke uvedie cenu za každú položku B.1 až B.6 samostatne a ich súčet ako celkovú cenu za Časť 1.
3.2 Časť 2 – Fotovoltická elektráreň (FVE) s výkonom 10 kWp
Podrobná technická špecifikácia je uvedená v Prílohe č. 2 tejto výzvy „Opis predmetu zákazky – Fotovoltická elektráreň (FVE) s výkonom 10 kWp“, ktorá je neoddeliteľnou súčasťou tohto dokumentu. Predmetom je rozšírenie existujúceho fotovoltického systému s výkonom 19,8 kWp o ďalších cca 10 kWp (cieľový stav cca 29,8 kWp), vrátane:
1. dodávky a montáže FV panelov, striedača, nosnej konštrukcie, DC/AC kabeláže, rozvádzačov a ochrán,
1. integrácie novej časti do jednotného monitorovacieho a regulačného systému spolu s existujúcou technológiou (Huawei FusionSolar),
1. projektovej dokumentácie, odbornej prehliadky a skúšky (revíznej správy), uvedenia do prevádzky a zaškolenia obsluhy,
1. súčinnosti pri administratívnych a technických úkonoch voči prevádzkovateľovi distribučnej sústavy (PDS).
Predmet Časti 2 sa oceňuje ako jeden funkčný celok; cenová ponuka musí zahŕňať kompletnú dodávku podľa Prílohy č. 2 vrátane všetkých súvisiacich prác, služieb a dokumentácie.
4. Požiadavky na obsah cenovej ponuky
Potenciálny dodávateľ predkladá len vyplnenú a podpísanú cenovú ponuku (Príloha č. 3 / Príloha č. 4).
Potenciálny dodávateľ v cenovej ponuke uvedie najmä:
1. identifikačné údaje potenciálneho dodávateľa (obchodné meno/názov, sídlo, IČO, kontaktná osoba, e-mail, telefón),
1. jednoznačnú identifikáciu časti zákazky (Časť 1 a/alebo Časť 2), ktorej sa cenová ponuka týka,
1. cenu za každú položku, resp. za časť zákazky samostatne, v štruktúre podľa priložených tabuliek na ocenenie (Príloha č. 3, resp. Príloha č. 4),
1. cenu vyjadrenú v EUR bez DPH, samostatne uvedenú sadzbu a výšku DPH, a cenu s DPH; ak potenciálny dodávateľ nie je platcom DPH, uvedie túto skutočnosť a konečnú cenu,
1. dátum vyhotovenia cenovej ponuky a podpis oprávnenej osoby.

* Ak potenciálny dodávateľ nie je platcom DPH, uvedie túto skutočnosť a konečnú cenu namiesto ceny s DPH.
Cenová ponuka musí byť predložená písomne (elektronicky). Telefonická alebo ústna forma predloženia cenovej ponuky sa v zmysle kap. 6.1 ods. 5 Metodického usmernenia nepripúšťa.
5. Spôsob a miesto predloženia cenovej ponuky
Cenová ponuka sa predkladá výlučne elektronicky, prostredníctvom elektronického obstarávacieho systému JOSEPHINE (www.josephine.proebiz.com).
6. Lehota na predloženie cenovej ponuky
Lehota na predloženie cenovej ponuky: 18.9.2026 15:00 hod.
Cenové ponuky doručené po uplynutí uvedenej lehoty nebudú na účely určenia PHZ zohľadnené.
7. Ostatné ustanovenia
1. Tento dokument slúži výlučne na účely prieskumu trhu podľa kap. 6.2 Metodického usmernenia za účelom určenia predpokladanej hodnoty zákazky (ďalej len „PHZ“). Nejde o Výzvu na predkladanie ponúk podľa kap. 8 Metodického usmernenia ani o verejné obstarávanie podľa zákona č. 343/2015 Z. z. o verejnom obstarávaní. Na základe predloženia cenovej ponuky nevzniká obstarávateľovi povinnosť uzavrieť s potenciálnym dodávateľom zmluvu, ani povinnosť zadať mu zákazku.
1. Táto výzva sa zasiela najmenej trom rôznym potenciálnym dodávateľom ku každej časti zákazky samostatne, prostredníctvom systému JOSEPHINE.
1. Obstarávateľ overí oprávnenosť potenciálneho dodávateľa dodávať predmet zákazky vo verejne prístupných registroch (www.orsr.sk, resp. www.zrsr.sk) a uchová si k tomu podpornú dokumentáciu; potenciálny dodávateľ túto skutočnosť nepreukazuje.
1. Obstarávateľ si vyhradzuje právo tento prieskum trhu kedykoľvek zrušiť, zopakovať, alebo doplniť iným spôsobom určenia PHZ podľa kap. 6 Metodického usmernenia, a to aj bez uvedenia dôvodu.
1. Predložením cenovej ponuky nevzniká potenciálnemu dodávateľovi žiadny nárok na uzavretie zmluvy ani na náhradu nákladov spojených s jej vypracovaním.
Prílohy
1. Príloha č. 1 – Opis predmetu zákazky – Časť 1: Technická špecifikácia strojno-technologického vybavenia mäsospracovateľskej výroby
1. Príloha č. 2 – Opis predmetu zákazky – Časť 2: Technická špecifikácia Fotovoltaickej elektrárne FVE s výkonom 10 kWp 
1. Príloha č. 3 – Cenová ponuka – Časť 1: Strojno-technologické vybavenie mäsospracovateľskej výroby
1. Príloha č. 4 – Cenová ponuka – Časť 2: Fotovoltická elektráreň (FVE) s výkonom 10 kWp

................................................
Zoltán Káras
         konateľ MIK, s.r.o.

